
[bookmark: _Toc185341791][bookmark: _Toc203748969]Hensikt
Det viktigste rådet avgangsstyrer har til neste års kull er å komme i gang med arbeidet så tidlig som mulig. Denne workshopen er utviklet for å sette i gang avgangsstyrets arbeid på en god, konkret og systematisk måte.
Dette dokumentet er en veiledning for deg som skal holde workshopen. 
Workshopen er laget for å vare en halv skoledag (08.00-11.15). Dersom dere ikke har mulighet til å gjennomføre workshopen sammenhengende, kan dere dele den opp i flere møter.  

[bookmark: _Toc185341792][bookmark: _Toc203748970]Avgangsfeiring vs. Russefeiring
I veilederen og PowerPoint-presentasjonen har vi konsekvent brukt ordene avgangselev/ avgangsstyre/ avgangsfeiring. Begrepet presiserer at det er en feiring for alle som er ferdig med 13-års skolegang. Føler du at russe-ordet treffer bedre hos ditt avgangsstyre kan du endre fra avgangsstyre/ avgangsfeiring til russestyre/ russefeiring i PowerPointen.  
Tips: Bruk søk-funksjonen i PowerPoint for å effektivt søke opp og erstatte ord!

[bookmark: _Toc185341793][bookmark: _Toc203748971]Forberedelse
1. [bookmark: _Toc176178099][bookmark: _Toc185341794][bookmark: _Toc203748972]Sette deg inn i programmet nedenfor, samt ressursene i prosjektet Veien til avgangsstryet. 
2. [bookmark: _Toc176178100][bookmark: _Toc185341795][bookmark: _Toc203748973]Avtale med en tidligere avgangselev som kan komme og snakke om sine erfaringer. (s.4)
3. [bookmark: _Toc176178101][bookmark: _Toc185341796][bookmark: _Toc203748974]Skrive ut Bli-kjent-bingo-ark (s.2) og drømmeplakat (s.6)
4. [bookmark: _Toc176178102][bookmark: _Toc185341797][bookmark: _Toc203748975]Utstyr: penner, post-it lapper, A3-ark (s.3)

[bookmark: _Toc185341798][bookmark: _Toc203748976]Gjennomgang av workshop sett sammen med powerpoint-presentasjon
Alle notater ligger også i PowerPointen.

08.00-08.15
[bookmark: _Toc185341799][bookmark: _Toc203748977]Lysbilde 1: Workshop med avgangsstyret
Ønske velkommen og forklare hensikten bak workshopen; reflektere rundt oppdrag og egen rolle, komme igang med planleggingen og bli kjent med hvordan veilederen kan brukes som et verktøy i arbeidet
[bookmark: _Toc185341800][bookmark: _Toc203748978]Lysbilde 2: Plan for workshopen
Gå gjennom planen på lysbildet
[bookmark: _Toc185341801][bookmark: _Toc203748979]Lysbilde 3: Avgangskontakt
Her forteller du litt om deg selv og din rolle som avgangskontakt. Husk å legge inn stikkord i powerpointen og evt et bilde. 

08.15-08.35
[bookmark: _Toc185341802][bookmark: _Toc203748980]Lysbilde 4: Bli-kjent-bingo
Det er viktig at styret blir kjent for at de skal kunne jobbe godt sammen, derfor anbefaler vi å sette av tid til en, eller flere, bli kjent leker. Vi ønsker her at elevene skal bli tryggere på hverandre, i tillegg til å bli kjent med hverandres roller. Bruk en lek/aktivitet du allerede kjenner til, eller bruk aktiviteten nedenfor. 
[bookmark: _Toc185341803][bookmark: _Toc203748981]Bli kjent bingo
Elevene får utdelt bingoarket nedenfor. De går rundt i klasserommet og snakker med de andre i styret helt til noen har fått 4 på rad og roper «Bingo». 
Regler: En person kan ikke gi mer enn ett kryss
Forberedelse: Kopiere bingo-ark og evt. ha en liten premie til vinneren. Copy/paste bingo-arket under inn i ett tomt word dokument og print det nye dokumentet. Vurder å printe 2-3 til hver elev, dersom dere ønsker å spille flere runder.
	Har sushi som favorittmat
Navn:
	Kan snakke 3 språk

Navn:
	Har sett alle Harry Potter filmene
Navn:
	Driver med lagidrett

Navn:

	Spiller et instrument
Navn:
	Har vært på norgesferie i år
Navn:
	Har isbada

Navn:
	Har en katt

Navn:

	Liker å lese bøker

Navn:
	Har hatt sommerjobb i år
Navn:
	Har skjermtid over 5 timer

Navn:
	Har bursdag i august
Navn:

	Skal ta et friår etter videregående

Navn:
	Har samme stjernetegn som meg
Navn:
	Har vært på en festival i sommer

Navn:
	Vil studere i Trondheim

Navn:



[bookmark: _Toc185341804][bookmark: _Toc203748982]Lysbilde 5: Runde
Alle i styret introduserer seg med navn, rolle og en setning om hvordan de håper at deres avgangsmarkering skal bli. 

08.35-09.15
[bookmark: _Toc185341805][bookmark: _Toc203748983]Lysbilde 6, 7, 8 & 9: Hvordan ønsker dere å arrangere deres avgangsfeiring?
Her skal elevene reflektere over hvordan de ønsker å arrangere sin avgangsmarkering gjennom IGP-metoden. Elevene tenker først individuelt, så i gruppe og så i plenum.  
Du trenger: Grupperte bord, post-it-lapper, penner, 3 A3-ark per gruppe
Gjennomføring: Elevene sitter i grupper. På bordene ligger det post-it lapper og penner. Om det er et lite styre kan øvelsen gjennomføres uten grupper.
1. Elevene får ett spørsmål. 
2. Elevene får 1 minutt til å tenke gjennom spørsmålet individuelt og skriver så mange post-it lapper de klarer med svar på spørsmålet. En ting per lapp. 
3. Gruppa får 5 minutter til å presentere sine lapper for hverandre. Når en post-it-lapp er presentert settes den et vilkårlig sted på A3-arket. 
4. Gruppa får 30 sekunder til å plassere de lappene som er like, ligner eller hører sammen i overordnede grupper. 
5. Gruppene får til sammen 5-10 minutter til å gå gjennom sine hovedkategorier i plenum. Viktig: Avgangskontakten tar notater. Notater vil bli brukt i senere oppgaver
6. Gjenta for de neste 2 spørsmålene. 

Spørsmål 1: Hva er viktig for en god avgangsmarkering? 
Eksempel på svar (Gis kun til elevene dersom de står fast. Eksempler styrer fort hva elevene svarer): at alle føler seg inkludert, at det er billig, at man har et sted å være
Spørsmål 2: Hvilke aktiviteter ønsker du å arrangere? 
Eksempel på svar (Gis kun til elevene dersom de står fast. Eksempler styrer fort hva elevene svarer): russekro, ball, utekino
Spørsmål 3: Hva kan styret gjøre for at alle kan være med på disse arrangementene? 
Stikkord: Religion, kultur, økonomi, funksjonshemninger, status og identitet
Eksempel på svar (Gis kun til elevene dersom de står fast. Eksempler styrer fort hva elevene svarer): aktiviteter uten fokus på alkohol, universelt utformet lokale, ha foreldrevakter

09.15-09.30
[bookmark: _Toc185341806][bookmark: _Toc203748984]Lysbilde 10: 15min pause

09.30-10.00
[bookmark: _Toc185341807][bookmark: _Toc203748985]Lysbilde 11: Erfaring fra tidligere avgangselev
Her er det satt av 20 min til at en tidligere elev i avgangsstyret kan komme og fortelle om sine erfaringer med avgangsstyret og feiringen. 
Forslag til hva en tidligere avgangselev kan snakke med om:
-Hva var det morsomste/ mest vellykkede dere gjorde?
Hva ville du ha gjort annerledes?
-Hva er viktig for at alle elever skal oppleve å være inkludert?
-Mitt beste råd

Tanken er at dette skal etableres som en fast ordning hvor avgangskontakten hvert år avtaler med en elev i avgangsstyret at hen skal komme tilbake etter sommeren og snakke for det nye avgangsstyret. 
Kanskje har du en elev fra fjorårets styre du kan kontakte? Har du ikke det kan du utelukke denne delen av workshopen i år og heller innføre den fra neste år. 

10.00-10.15
[bookmark: _Toc185341808][bookmark: _Toc203748986]Lysbilde 12: Veien til avgangsstyret
Nå introduseres veilederen for elevene! 
Del ut en fysisk kopi av veilederen til alle i styret, vis de hvor de finner den digitale versjonen og vedleggene til veilederen på https://vfb.no/veien-til-avgangsstyret/ .
Skum gjennom veilederen sammen.

10.15-10.25
[bookmark: _Toc185341809][bookmark: _Toc203748987]Lysbilde 13: Pause 10min

10.25-10.45
[bookmark: _Toc185341810][bookmark: _Toc203748988]Lysbilde 14: Årshjul
Nå skal styret lage ett årshjul for aktiviteter. 
På PowerPoint-sliden finner du et eksempel på et årshjul. Dette er tilpasset en feiring etter eksamen i juni. 
Fremgangsmåte: Dersom dere er mange i styret kan det være gunstig å først dele opp i grupper hvor alle gruppene lager sin egen liste med aktiviteter og tidspunkt. 
1. Lag en liste på tavla med alle arrangementene styret har sagt de ønsker å arrangere (det som kom frem i IGP-oppgaven tidligere)
2. La elevene diskutere om de ønsker flere arrangementer, eller å ta vekk/endre noen av arrangementene på listen
3. Når dere er enige om en liste kan dere sette tidspunkt for hvert arrangement. Det holder å bestemme seg for en måned. 
4. Fyll inn i Excel-malen for årshjul som du finner på nettsiden

10.45-11.05
[bookmark: _Toc185341811][bookmark: _Toc203748989]Lysbilde 15&16: Hvordan kan du bidra til å få gjennomført årshjulet?
Her skal elevene lage seg en konkret plan for hva som må til for at de skal få gjennomført sin del av årshjulet. Ballkomiteen lager en plan for gjennomføring av ball, økonomisjefen for budsjett og regnskap osv. 
Hver komite jobber for seg. Er noen elever alene, kan de settes sammen i en gruppe, for å ha noen å sparre med. 
Elevene bruker veilederen som verktøy. Her kan arrangementssjekklisten og inkluderingsspørsmålene være et godt utgangspunkt for planleggingen. 

11.05-11.10
[bookmark: _Toc185341812][bookmark: _Toc203748990]Lysbilde 17: Hver gruppe presenterer hvordan de kan bidra til å få gjennomført årshjulet
Her er det satt av 5-10min til at alle gruppene, i korte trekk, skal presentere sin plan for hvordan få gjennomført sin del av årshjulet. 

Dersom dere har tid
[bookmark: _Toc185341813][bookmark: _Toc203748991]Lysbilde 18: Drømmeplakat
Bruk svarene fra IGP-oppgavene samt årshjulet til å fylle ut drømmeplakaten. Hensikten med plakaten er at styret skal sette seg konkrete mål/drømmer for hvordan avgangsmarkeringen skal bli. 
Når plakaten er ferdig skal den henges opp i kantina, eller et annet passende sted, slik at alle elever kan se styrets mål og drømmer for feiringen. 
Drømmeplakaten finner du på nettsiden. 

11.10-11.15
[bookmark: _Toc185341814][bookmark: _Toc203748992]Lysbilde 19: Neste møte
Til slutt avtaler dere når og hvor dere skal ha neste møte med hele avgangsstyret, og hva som skal stå på agendaen. Fyll inn i powerpointen. 
Dersom dere skal opprette en organisasjon og søke om penger, burde det neste møtet være om kort tid og dere burde da ha stiftelsesmøte og bli enige om vedtektene til organisasjonen. I veilederen til avgangsstyret står det steg-for-steg hvordan opprette en organisasjon.
Skriv evt ned andre ting som ønskes tatt opp på neste møte.
Oppfordre til at alle komiteer avtaler når de skal ha sitt neste møte!
[bookmark: _Toc185341815][bookmark: _Toc203748993]Lysbilde 20: Lykke til med å lage en god avgangsmarkering for alle!
Avslutt workshopen

